stanford-oval/wikipedia huggingface dataset:
Mervi Pesu

| Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Maa:   Suomi> Naisten hiihtosuunnistus. |
| --- | --- | --- | --- |
|  Kultaa | Ridder 2013 | pitkä matka |  |
|  Hopeaa | Ridder 2013 | sprintti |  |
|  Hopeaa | Ridder 2013 | sekaviesti |  |
|  Hopeaa | Hamar 2015 | viesti |  |
|  Pronssia | Borovets 2002 | pitkä matka |  |
|  Pronssia | Ridder 2013 | viesti |  |
|  Pronssia | Hamar 2015 | keskimatka |  |
| EM-kilpailut  | EM-kilpailut  | EM-kilpailut  |  |
|  Kultaa | S-chanf 2008 | viesti |  |
|  Kultaa | Tjumen 2014 | pitkä matka |  |
|  Kultaa | Tjumen 2014 | viesti |  |
|  Kultaa | Lenzerheide 2015 | keskimatka |  |
|  Hopeaa | Madona 2013 | sprintti |  |
|  Hopeaa | Lenzerheide 2015 | sprintti |  |
|  Hopeaa | Lenzerheide 2015 | viesti |  |
|  Pronssia | S-chanf 2008 | pitkä matka |  |
|  Pronssia | Madona 2013 | keskimatka |  |
Naisten pyöräsuunnistus
| MM-kilpailut  | MM-kilpailut  | MM-kilpailut  |  |
|  Kultaa | Fontainebleau 2002 | viesti |  |
|  Hopeaa | Fontainebleau 2002 | sprintti |  |
Mervi Pesu (o.s. Väisänen, s. 2. toukokuuta 1973) on suomalainen hiihto- ja pyöräsuunnistaja. Seuratasolla hän edustaa Rajamäen Rykmenttiä.
Hiihtosuunnistuksen MM-kilpailuissa 2002 Borovetsissa Väisänen voitti pitkältä matkalta pronssia. Myöhemmin samana vuonna pyöräsuunnistuksen MM-kilpailuissa Fontainebleaussa 2002 Väisänen voitti kultaa viestistä ja hopeaa sprintistä. Viestissä hänen kanssaan pyöräsuunnistivat Kirsi Korhonen ja Päivi Tommola.
Hiihtosuunnistuksen EM-kilpailuissa S-chanfissa 2008 Pesu voitti viestissä kultaa ja pitkällä matkalla pronssia. Viestissä hänen kanssaan hiihtosuunnistivat Hannele Valkonen ja Liisa Anttila. Vuoden 2013 hiihtosuunnistuksen EM-kilpailuissa Mervi Pesu saavutti sprintissä hopeaa ja keskimatkalla pronssia. Saman vuoden MM-kilpailuissa hän oli paras suomalainen: hän voitti kultaa pitkällä matkalla ja saavutti hopeaa sprintissä ja sekaviestissä sekä pronssia naisten viestissä. Vuoden 2014 hiihtosuunnistuksen EM-kilpailuissa Pesu saavutti kultaa pitkältä matkalta ja viestistä. Vuoden 2015 MM-kilpailuissa Pesu saavutti hopeaa viestissä ja pronssia keskimatkalla. Saman vuoden EM-kilpailuissa hän saavutti kultaa keskimatkalla ja hopeaa sprintistä ja viestistä.
Hiihdossa Pesu edustaa Lempäälän Kisaa. Hiihdon SM-kilpailuista hän saavutti seuran riveissä viestihopeaa vuonna 2015 ja viestipronssia vuonna 2014.
Mervi Pesu on naimisissa hiihto- ja pyöräsuunnistaja Raino Pesun kanssa.
Mervi Pesu opettaa Lempäälän Sääksjärven koulussa liikuntaa.
Monstereophonic – Theaterror vs. Demonarchy

| Monstereophonic – Theaterror vs>  Demonarchy Lordi |
| --- | --- | --- |

Studioalbumin tiedot
 Äänitetty : 2016
 Studio : Sonic Pump Studios & Finnvox
 Julkaistu: 16. syyskuuta 2016
 Tuottaja(t): Nino Laurenne
 Tyylilaji: hard rock, heavy metal, progressiivinen metalli, power metal
 Kesto: 64.20
 Levy-yhtiö: AFM
Listasijoitukset
  10.  52.  83.
Lordin muut julkaisut
| Scare Force One 2014 | Monstereophonic – Theaterror vs. Demonarchy 2016 | Sexorcism 2018 |
Singlet albumilta Monstereophonic – Theaterror vs. Demonarchy
 ”Hug You Hardcore” Julkaistu: 25. elokuuta 2016
Monstereophonic – Theaterror vs. Demonarchy on suomalaisen hard rock ja heavy metal -yhtye Lordin kahdeksas studioalbumi, joka julkaistiin Suomessa 16. syyskuuta 2016.
Albumilta on julkaistu single ja musiikkivideo kappaleesta ”Hug You Hardcore”.
Albumin musiikki

Alkupuoliskon kappaleet edustavat perinteisempää Lordia, loppupuoliskon kappaleet muodostavat tarinan. Tarina on 1990-luvulta, jolloin Mr. Lordi teki kotitekoisia kauhuelokuvia. Tarina kertoo reviirikiistasta, jota käy vampyyrikreivi, ihmissusinainen, noita ja noidan poika, joka on zombi. Hirviöt kokoontuvat säännöllisesti kokouksiin keskustelemaan, miten kukakin on noudattanut reviirisääntöjä. Tarina päättyy verilöylyyn.
Kappaleet

SCG8: One Message Waiting – 1.10 (säv. Mr Lordi, Ralph Ruiz, Nino Laurenne, san. Mr Lordi, Ralph Ruiz, Nino Laurenne)
Let’s Go Slaughter He-Man (I Wanna Be the Beast-Man in the Masters of the Universe) – 4.30 (säv. Mr Lordi, Hella, san. Mr Lordi, Tracy Lipp)
Hug You Hardcore – 3.40 (säv. Mr Lordi, san. Mr Lordi, Tracy Lipp)
Down with the Devil – 4.29 (säv. Mr Lordi, san. Mr Lordi, Tracy Lipp)
Mary is Dead – 4.37 (säv. Mr Lordi, Mana, Amen, san. Mr Lordi, Tracy Lipp)
Sick Flick – 4.00 (säv. Mr Lordi, san. Mr Lordi, Tracy Lipp)
None for One – 4.15 (säv. Mr Lordi, Mana, Amen, san. Mr Lordi, Tracy Lipp)
SCG VIII: Opening Scene – 1.22 (säv. Mr Lordi)
Demonarchy – 6.01 (säv. Mr Lordi, san. Mr Lordi, Tracy Lipp)
The Unholy Gathering – 5.09 (säv. Mr Lordi, san. Mr Lordi, Tracy Lipp)
Heaven Sent Hell on Earth – 5.43 (säv. Mr Lordi, OX, san. Mr Lordi, Tracy Lipp)
And the Zombie Says – 6.43 (säv. Mr Lordi, san. Mr Lordi, Tracy Lipp)
Break of Dawn – 5.47 (säv. Mr Lordi, san. Mr Lordi, Tracy Lipp)
The Night the Monsters Died – 7.13 (säv. Mr Lordi, san. Mr Lordi, Tracy Lipp)
Kokoonpano

Mr. Lordi – laulu
Amen – kitarat, taustalaulu
Mana – rummut, taustalaulu
OX – basso
Hella – koskettimet, laulu, taustalaulu
Kokoonpano > Vierailijat

Netta Dahlberg – taustalaulu
Katri Metso – taustalaulu
Tracy Lipp – taustalaulu
Jarkko Ahola – taustalaulu
Dylan Broda – taustalaulu
Jessica Love – taustalaulu
Peter Lerche – kitara kappaleessa The Night the Monsters Died
Nalle (Hellaa kesän 2015 keikoilla tuurannut kosketinsoittaja) – Koskettimet
Jonas Olsson – Marssirytmi kappaleessa Hug You Hardcore
Ralph Ruiz  – puhe kappaleessa SCG8: One Message Waiting
Tuomo Saikkonen – laulu kappaleessa Sick Flick
Arvostelut

Imperiumi.net: 9–/10
Kaaoszine: 9+/10
Soundi:
Aiheesta muualla

Monstereophonic – Theaterror vs. Demonarchy Discogsissa (englanniksi)
Albumi Monstereophonic – Theaterror vs. Demonarchy Encyclopaedia Metallum -sivustolla (englanniksi)
Metsäpirtti (Inkeri)

Metsäpirtti (ven. Нечеперть, Netšepert) oli inkeriläinen kylä entisessä Järvisaaren luterilaisessa seurakunnassa Inkerissä. Kylän paikka sijaitsee nykyään Leningradin alueen Tusinan piirissä Venäjällä.
Kylä sijaitsi Huorolanjoen ja Ihalaistenjoen risteyksessä, josta alkoi Voittolanjoki. Perimätiedon mukaan kylän ensimmäinen asukas oli Voittolanjoelle synkkään metsään pirttinsä perustanut Rietrikki. Kylän vanhempi osa oli Voittolanjoen oikealla rannalla ja uudempi vasemmalla rannalle. Ruotsin vallan aikana kylässä asui jo inkeriläisiä, mutta Suuren Pohjan sodan jälkeen osa asukkaista pakeni muualle. Kylä mainitaan asuinpaikkana uudelleen jo vuoden 1727 kartassa. 1800-luvulla Metsäpirtti paloi poroksi, mutta rakennettiin uudelleen. Vuonna 1856 siellä oli 23 taloa ja 62 asukasta, vuonna 1860 taloja oli 29 ja talonpoikia 63. Vuonna 1885 oli kylässä 30 taloa ja 216 asukasta sekä kauppa. 1800-luvun puolivälissä kylään muutti muutama sukua Suomesta. Vuonna 1926 kylässä oli 96 taloa ja 338 asukasta, joista 320 inkeriläistä.
Isäntien sukunimet 1900-luvulla: Husu, Mustonen, Peuhkuri, Pyysiäinen (kotoisin Uukunimestä), Siippalainen, Suni, Särki, Tani, Vainonen, Woltter (kotoisin Jaakkimasta).
Toisen maailmansodan aikana kylä oli miehitetty saksalaisjoukoilla. Inkeriläisiä oli viety vuosina 1943-1944 Viron kautta Suomeen.  Sodan jälkeen osa niistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää.. Kylän paikalla on nyt puutarhapalsta-alueita.
Miguel Sapochnik

| Miguel Sapochnik |
| --- | --- |
 Miguel Sapochnik vuonna 2016.
Henkilötiedot
Syntynyt: Hammersmith, Lontoo, Yhdistynyt kuningaskunta
Ammatti:  elokuva- ja televisio-ohjaaja
Ohjaaja
Aktiivisena:  1996–
Palkinnot
 Parhaan ohjauksen Primetime Emmy  2016 Game of Thrones 
Aiheesta muualla
IMDb 
Elonet
Miguel Sapochnik (s. 1974 Hammersmith, Lontoo, Yhdistynyt kuningaskunta) on englantilainen elokuva- ja televisio-ohjaaja. Hänet palkittiin parhaan ohjauksen Primetime Emmyllä vuonna 2016 ohjaamastaan jaksosta ”Äpärien taistelu” televisiosarjassa Game of Thrones. Sarjaa varten hän ohjasi yhteensä kuusi jaksoa.
Sapochnik on myös ohjannut muun muassa jaksoja televisiosarjoissa House, Extant, Masters of Sex ja True Detective. Sapochnik toimi House of the Dragon -sarjan ensimmäisen tuotantokauden showrunnerina, ja hän myös ohjasi kolme jaksoa.
Aiheesta muualla

Miguel Sapochnik Internet Movie Databasessa. (englanniksi)
Naganami

| Naganami / 長波 |
| --- | --- |
 Naganami

Aluksen vaiheet
Rakentaja:  Fujinagata
Laskettu vesille:  5. maaliskuuta 1942
Palveluskäyttöön:  30. kesäkuuta 1942
Loppuvaihe:  upotettu 11. marraskuuta 1944
Tekniset tiedot
Uppouma:  2 110 t (standardi) 2 560 t (kuormattu)
Pituus:  119,17 m (kokonaispituus) 117 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua (65 km/h)
Miehistöä:  228
Aseistus
Aseistus:  6 × 127 mm/50 type 3 28 × 25 mm ilmatorjuntatykkiä 4 × 13 mm type 93 8 × 610 mm torpedoputkea 36 × syvyyspommia
Naganami (jap. 長波) oli keisarillisen Japanin laivaston Yūgumo-luokan hävittäjä toisessa maailmansodassa.
Valmistus

Alus tilattiin Fujinagatan telakalta. Se laskettiin vesille 5. maaliskuuta 1942 ja otettiin palvelukseen kolme kuukautta myöhemmin 30. kesäkuuta päällikkönään Kumabe Tsutae.
Palvelus

Alus suojasi 20. heinäkuuta – 4. elokuuta Yokosukasta Kiskalle ja takaisin kuljetusalus Hakusanmarua. Alus liitettiin 31. elokuuta 2. laivaston 2. hävittäjälaivueen 31. hävittäjäviirikköön. Alus suojasi 6.–10. syyskuuta Kongōa ja Harunaa Kuresta Trukille, missä se liittyi laivastoon aloittaen partioinnin Salomonsaarten pohjoispuolella. Alus suojasi 13.–14. lokakuuta samojen alusten matkan Henderson Fieldin pommitusmatkalla sekä Myōkōn ja Mayan pommitusmatkan Henderson Fieldille 15.–16. lokakuuta.
Naganami suojasi 26. lokakuuta Santa Cruzin taistelussa amiraali Kondon hyökkäysosastoa. Alus suojasi 3.–5. marraskuuta Suzuyan ja Mayan matkan Trukilta Shortlandsiin ja 7. marraskuuta Guadalcanalille matkannutta joukkojenkuljetussaattuetta, joka joutui ilmahyökkäykseen. Alus sai pieniä vaurioita hyökkäyksessä, jolloin Naganamilla ja Takanamilla oli yhteensä 17 uhria.
Guadalcanalin taistelussa alus suojasi 13.–15. marraskuuta joukkojenkuljetussaattuetta. Alus pelasti 14. marraskuuta uponneelta kuljetusalus Shinanogawamarulta 570 eloonjäänyttä. Naganamista tehtiin 16. marraskuuta 2. hävittäjälaivueen lippulaiva, jolloin sille siirtyi laivueenkomentaja kontra-amiraali Tanaka Raizo. Alus johti 30. marraskuuta täydennystynnyreitä Guadalcanalille kuljettavia aluksia, jotka kohtasivat Yhdysvaltain laivaston osaston. Seuranneessa Tassafarongan taistelussa alus torpedoi risteilijä USS Pensacolan ja USS Northamptonin. Alus johti 3. joulukuuta vastaavaa täydennystynnyreitä kuljettanutta osastoa. 6. joulukuuta alus luovutti laivueenjohtajan tehtävät seuraajalleen Teruzukille. Seuraavana päivänä se kuljetti jälleen Guadalcanalille täydennystynnyreitä, mutta matka peruutettiin torpedoveneiden hyökättyä saattueen kimppuun. Alus hinasi hyökkäyksessä vaurioituneen Nowakin takaisin Shortlandsille.
Alus osallistui 11. joulukuuta täydennystynnyreiden toimittamiseen Guadalcanalille. Se avusti torpedoidun Teruzukin pelastustoimissa, joiden aikana vaurioituneelta alukselta evakuloitiin amiraali Tanaka yhdessä 56 muun kanssa. Samalla Naganamista tuli uudelleen laivueen lippulaiva. Se johti 16. joulukuuta saattueen Mundaan. Alus siirtyi 17.–18. joulukuuta Shortlandsista Rabauliin. Se avusti 25. joulukuuta Rabaulin edustalla vaurioituneiden Uzukin ja Nankaimarun pelastustöissä. Alus säilyi laivueenlippulaivana komentajan vaihtuessa 30. joulukuuta kontra-amiraali Koyanagi Tomijiin.
Palvelus > 1943

Naganami johti 2. tammikuuta 1943 Guadalcanalille täydennystynnyreitä kuljettanutta osastoa. Aluksen konehuoneeseen tullut vika esti 10. tammikuuta aluksen osallistumisen täydennystynnyreiden toimittamiseen. Samassa yhteydessä amiraali Koyanagi siirsi lippunsa Kuroshiolle. Amiraali Koyanagi palasi tehtävän jälkeen Naganamille, minkä jälkeen alus purjehti 12.–14. tammikuuta Shortlandsilta Trukille. Se suojasi 8.–17. maaliskuuta saattueen Trukilta Maizuruun, jossa alus siirrettiin telakalle huollettavaksi.
Alus suojasi 25.–30. huhtikuuta Chūyōn ja Unyōn matkan Yokosukasta Trukille. Alus suojasi 8.–13. toukokuuta Yamaton taisteluosaston Trukilta Jokosukaan, josta se suojasi 15.–19. toukokuuta Myōkōn ja Haguron Paramushiroon. Alus suojasi 25.–31. toukokuuta saattueen Paramushirosta Maizuruun, jossa se siirrettiin koneiden huoltoon. Palvelukseen palattuaan Naganami purjehti 28. kesäkuuta – 1. heinäkuuta Maizurusta Paramushiroon. Aluksen piti osallistua 7.–17. heinäkuuta Kiskan evakuointeihin, mutta sää esti operaation toteuttamisen. Se osallistui 22. heinäkuuta – 1. elokuuta Kiskan evakuointiin, joka saatiin suoritettua 29. heinäkuuta. Alus kärsi kuitenkin pieniä vaurioita törmättyään Hatsushimon kanssa.
Naganami suojasi 3.–7. elokuuta tankkeri Nipponmarun Paramushirosta Maizuruun, minkä jälkeen se siirrettiin korjattavaksi. Alus suojasi Chōkain ja Mayan Jokosukasta Trukille. Se suojasi 22.–27. syyskuuta Mayaa kuljetettaessa joukkoja Trukilta Rabauliin ja takaisin. Alus suojasi 11.–15. lokakuuta Myōkōa ja Haguroa Trukilta Rabauliin, minkä jälkeen se palasi Trukille. Alus suojasi 17.–26. lokakuuta Yhdysvaltain ilmahyökkäysten vuoksi Trukilta Enewetakille siirtyvää laivastoa, minkä jälkeen se palasi Trukille.
Alus kuljetti 30. lokakuuta – 1. marraskuuta laivaston ilmavoimien henkilöstöä Trukilta Rabauliin. Alus osallistui 2. marraskuuta Keisarinna Augustanlahden taisteluun sekä 6. marraskuuta Cape Torokinan vastamaihinnousuun kuljettaen joukkoja Bougainvilleen. Naganami kärsi 11. marraskuuta Rabaulissa pahoja vaurioita ilmahyökkäyksessä. Alukseen osui torpedo, joka tuhosi sen perän tornista 3 alkaen ja esti aluksen liikkumisen. Makinami hinasi vaurioituneen aluksen Rabauliin. Aluksen päälliköksi tuli 25. marraskuuta Mori Takuji. Yūbari hinasi 3.–8. joulukuuta aluksen Rabaulista Trukille.
Palvelus > 1944

Nagara hinasi 15.–24. tammikuuta aluksen edelleen Trukista Saipanin kautta Tokuyamaan. Alus siirrettiin seuraavana päivänä Kuressa telakalle, mistä se palasi palvelukseen 20. kesäkuuta. Aluksen päällikkö vapautettiin 10. helmikuuta tehtävistään. Aluksen uudeksi päälliköksi saapui 1. kesäkuuta Tobita Kiyoshi. Naganami suojasi 8.–16. heinäkuuta joukkojenkuljetussaattuetta Kuresta Okinawalle, josta se jatkoi matkaansa Linggaan. Alus suojasi 18.–20. lokakuuta laivaston Linggasta Bruneihin.
Alus osallistui 23.–25. lokakuuta Leytenlahden taisteluun suojaten amiraali Kuritan hyökkäysosastoa. Alus avusti 23. lokakuuta uppoavan Mayan eloonjääneiden pelastamisessa. Eloonjääneet siirrettiin Musashille, minkä jälkeen alus saattoi vaurioituneen Takaon Bruneihin. Alukselta lähetettiin 24. lokakuuta valtausosasto tutkimaan hylättyä Yhdysvaltain laivaston sukellusvenettä USS Darteria.
Naganami purjehti 26.–29. lokakuuta Coroniin, minkä jälkeen se suojasi vaurioituneen Myōkōn Bruneihin. Alus saapui 31. lokakuuta Bruneista Manilaan osallistuakseen Leyten joukkojenkuljetuksiin. Alus lähti 8. marraskuuta Manilasta suojaten joukkojenkuljetussaattuetta TA nro. 4 Ormociin. Alus liittyi 10. marraskuuta saattueeseen TA nro. 3 lähestyessään Ormocia. Task Force 38:n lentokoneet upottivat Naganamin 11. marraskuuta Ormodin lahdella Leyten länsipuolella. Keskilaivassa tapahtunut räjähdys katkaisi laivan, jolloin se upposi vieden mukanaan 156 miehistönjäsentä. Alukselta pelastui 72 henkeä, joiden joukossa oli aluksenpäällikkö Tobita.
Aiheesta muualla

Kuvia tai muita tiedostoja aiheesta Naganami Wikimedia Commonsissa
CombinedFleet.com: Yūgumo-luokan hävittäjät (englanniksi)
Yūgumo-luokan hävittäjä
Ed Sheeran

| Ed Sheeran |
| --- | --- |
 Ed Sheeran vuonna 2018.
Henkilötiedot
Koko nimi:  Edward Christopher Sheeran
Syntynyt: 17. helmikuuta 1991 (ikä 33) Halifax, West Yorkshire, Englanti
Ammatti:  laulaja-lauluntekijä, levytuottaja ja näyttelijä
Puoliso:  Cherry Seaborn
Muusikko
Laulukielet:  englanti
Aktiivisena:  2004–
Tyylilajit:  pop, hip hop, rap, folk
Soittimet:  kitara, laulu
Levy-yhtiöt:  Asylum Records, Atlantic Records, Elektra Records
Aiheesta muualla
Kotisivut
  [ Muokkaa Wikidatassa ] [ ohje ]  
Edward Christopher Sheeran, MBE (s. 17. helmikuuta 1991 Halifax, West Yorkshire, Englanti) on englantilainen laulaja-lauluntekijä, levytuottaja ja näyttelijä, joka tunnetaan paremmin nimellä Ed Sheeran.
Taustaa

Halifaxissa syntynyt ja Suffolkin Farmlinghamissa varttunut Sheeran aloitti musiikillisen uransa katusoittajana. Kappaleissaan muun muassa popin ja rapin elementtejä yhdistelevä Sheeran nousi suuren yleisön tietoisuuteen vuonna 2011 esikoisalbuminsa + (laus. Plus) myötä.
Sheeranin esikoisalbumi + nousi listaykköseksi sekä Australiassa että Britanniassa, jossa albumia on myyty yli seitsenkertaisen platinalevyn verran. Albumin single, Ivor Novello -palkinnon voittanut ”The A Team” oli Sheeranin ensimmäinen hitti, ja se oli myös ehdokas vuoden kappaleen Grammy-palkinnon voittajaksi vuonna 2013. Vuonna 2012 Sheeran palkittiin sekä parhaan brittiläisen miesartistin että parhaan brittiläisen tulokkaan Brit Award -palkinnolla. Sheeranin toinen albumi, vuoden 2014 heinäkuussa julkaistu X (laus. Multiply) nousi listaykköseksi viidessätoista maassa, keräsi lukuisia palkintoja ja oli vuoden 2015 toiseksi eniten myynyt albumi. Kolmannen albuminsa ÷ (laus. Divide) Sheeran julkaisi vuonna 2017. Se voitti parhaan pop-albumin Grammyn ja oli maailmanlaajuisesti vuoden 2017 myydyin albumi. Myynti- ja listaennätyksiä rikkonut ÷ nosti Sheeranin lopullisesti maailmantähteyteen, ja sen single ”Shape of You” on muun muassa suoratoistopalvelu Spotifyn kaikkien aikojen soitetuin kappale. Sheeran julkaisi vuonna 2022 lokalisoidun version kappaleestaan "2step" yhdessä suomalaisen Ellinooran kanssa.
Maailmanlaajuisesti Sheeran on myynyt yli 26 miljoonaa albumia ja 100 miljoonaa singleä, ja hän on yksi maailman kaupallisesti menestyneimmistä artisteista. Sheeran on voittanut urallaan yhteensä neljä Grammy-palkintoa. Hän on oman tuotantonsa ohella kirjoittanut kappaleita myös muun muassa Taylor Swiftille ja Justin Bieberille. Näyttelijänä Sheeran on esiintynyt muun muassa elokuvissa Bridget Jones’s Baby ja Yesterday sekä televisiosarjoissa Game of Thrones ja Home and Away.
Sheeran esiintyi 20. elokuuta 2022 Helsingin Olympiastadionilla.
Sheeran on maailman ensimmäinen artisti, jolla on sata miljoonaa seuraajaa Spotifyssa.
Varhainen elämä

Edward Christopher Sheeran on syntynyt 17. helmikuuta 1991 Halifaxissa, West Yorkshiressa. Hänen isoveljensä on Matthew Sheeran, ja isä John ja äiti Imogen ovat kotoisin Lontoosta. John Sheeran on taidealan kuraattori ja Imogen Sheeran korusuunnittelija. Ed Sheeran on kertonut hänen isänsä olevan lähtöisin ”hyvin suuresta” katolilaisesta perheestä. John Sheeranin vanhemmat ovat syntyjään irlantilaisia. Lapsena Sheeran perheineen muutti Framlinghamiin, Suffolkiin. Hän oli lapsuudessaan kiusattu muun muassa punaisten hiuksiensa, isojen silmälasiensa ja änkytyksensä vuoksi. Hän on puhunut kiusaamisestaan usein myös julkisuudessa.
Sheeran on kertonut Van Morrisonin albumin Irish Heartbeat olleen hänen ensikosketuksensa musiikkiin. Muita hänen varhaisia musiikillisia kokemuksiaan olivat muun muassa Joni Mitchellin, Bob Dylanin ja Elton Johnin kappaleet. Ollessaan neljävuotias hän lauloi paikallisen kirkon kuorossa, ja opetteli soittamaan kitaraa ja kirjoittamaan omia kappaleitaan jo nuorena. John Sheeran vei poikansa usein konsertteihin, mikä inspiroi Edin musikaalisuutta. Hän on kertonut muun muassa nähneensä Eric Claptonin esiintyvän Royal Albert Hallissa, Paul McCartneyn Birminghamissa, sekä Bob Dylanin. Sheeran on kertonut Eric Claptonin olleen hänen suurin innoittajansa kitaransoiton saralla ja syy sille, että hän on aloittanut kitaransoittamisen.
Ura > 2004–2010

Sheeran aloitti musiikin äänittämisen vuonna 2004, ja julkaisi itsenäisesti ensimmäisen julkaisunsa Spinning Man. Vuonna 2008 hän muutti Lontooseen tavoittelemaan ammatillista uraa musiikin parissa esiintyen pienissä keikkapaikoissa, ja vieraili myös televisio-ohjelma Britannia High’n koe-esiintymisessä. Vuonna 2009 Sheeran julkaisi EP-levyn You Need Me ja keikkaili muun muassa Nizlopin, The Noisettesin ja Jay Seanin lämmittelijänä. Pelkästään vuoden 2009 aikana hän Sheeran teki yli 300 keikkaa. Vuonna 2010 rap-artisti Example kutsui Sheeranin lämmittelijäkseen, ja samana vuonna hän julkaisi kolme uutta EP:tä, joista yksi oli kappaleen ”The A Team” sisältänyt Loose Change. Vuoden 2009 syksyllä Sheeran aloitti myös musiikin opiskelun Surreyn Guildfordissa Academy of Contemporary Musicissa.
Sheeran alkoi herättää huomiota ja kerätä faneja YouTuben välityksellä. Muun muassa sanomalehti The Independent, Englannin jalkapallomaajoukkueen kapteeni Rio Ferdinand ja muusikko Elton John tunnustautuivat Sheeranin fanien joukkoon. Vuonna 2010 Sheeran julkaisi itsenäisesti kaksi uutta EP-levyä: Live at the Bedford ja Songs I Wrote with Amy, joka oli kokoelma Sheeranin ja laulaja Amy Wadgen kirjoittamia kappaleita. Sheeranin vuoden 2011 tammikuussa julkaisema No. 5 Collaborations Project -EP nosti hänet iTunesin listan kakkoseksi ilman levy-yhtiön tukea tai markkinointia, ja se myi yli 7 000 kappaletta. Kolme kuukautta myöhemmin Sheeran solmi levytyssopimuksen Asylum Recordsin kanssa.
Yksityiselämä

Sheeran avioitui joulukuussa 2018 teinirakkautensa Cherry Seabornin kanssa kaikessa hiljaisuudessa, mutta järjesti syksyllä 2019 Suffolkissa ison hääjuhlan, johon saapui vieraaksi runsaasti maailmantähtiä. Pariskunta sai tyttären elokuussa 2020. Heidän toinen tyttärensä syntyi toukokuussa 2022.
Diskografia > Studioalbumit

+ (2011)
x (2014)
÷ (2017)
No.6 Collaborations Project (2019)
= (2021)
− (2023)
Autumn Variations (2023)
Diskografia > EP:t

The Orange Room(2005)
Ed Sheeran (2006)
Want Some? (2007)
You Need Me (2009)
Loose Change (2010)
Songs I Wrote with Amy (2010)
Live at the Bedford (2010)
No. 5 Collaborations Project (2011)
Spotify Session (2011)
One Take (2011)
iTunes Festival: London 2011 (2011)
Thank You (2011)
Slumdon Bridge  (Ed Sheeran & Yelawolf, 2012)
iTunes Festival: London 2012 (2012)
Live and in Session (2014)
Deezer Session (2014)
Spotify Singles (2017)
Diskografia > Singlet

”The A Team” (2011)
”You Need Me, I Don’t Need You” (2011)
”Lego House” (2011)
”Drunk” (2012)
”Small Bump” (2012)
”Give Me Love” (2012)
”I See Fire” (elokuvasta Hobitti – Smaugin autioittama maa) (2013)
”Sing” (2014)
”Don’t” (2014)
”Thinking Out Loud” (2014)
”Bloodstream” (ft. Rudimental, 2015)
”Photograph” (2015)
”Castle on the Hill” (2017)
”Shape of You” (2017)
”Galway Girl” (2017)
”Perfect” (sooloversio ja duetto Beyoncén kanssa, 2017)
”Happier” (2018)
”I Don’t Care ” (ft. Justin Bieber, 2019)
”Cross Me” (ft. Chance the Rapper & PnB Rock, 2019)
”Beautiful People” (ft. Khalid, 2019)
”BLOW” (ft. Chris Stapleton & Bruno Mars, 2019)
”Best Part of Me” (ft. YEBBA, 2019)
”Antisocial” (ft. Travis Scott, 2019)
”South of the Border” (ft. Camila Cabello & Cardi B, 2019)
”Take Me Back to London” (ft. Stormzy, 2019)
”Afterglow” (2020)
”Bad Habits” (2021)
”Shivers” (2021)
”Overpass Graffiti” (2021)
”Merry Christmas” (Ed Sheeran & Elton John, 2021)
”The Joker and the Queen” (sooloversio ja duetto Taylor Swiftin kanssa, 2022)
”Sigue” (J Balvin & Ed Sheeran, 2022)
”Forever My Love” (J Balvin & Ed Sheeran, 2022)
“2Step“ (sooloversio ja remixejä mm. J Balvinin ja Ellinooran kanssa, 2022)
”Groundwork” (Big Narstie, Ed Sheeran & Papoose, 2021)
“Celestial“ (2022)
“F64“ (2023)
”Eyes Closed” (2023)
“Boat“ (2023)
“Life Goes On“ (sooloversio ja duetto Luke Combsin kanssa, 2023)
“A Beautiful Game“ (2023)
“American Town“ (2023)